**Jegyzőkönyv**

*Nemzeti Közszolgálati Egyetem*

*Egyetemi Hallgató Önkormányzatának*

*2016. március 3-ai Elnökségi üléséről*

|  |  |  |
| --- | --- | --- |
| **Az ülés ideje:** | 2016. március 3. (csütörtök) | 18:00 |
| **Az ülés helye:** | EHÖK iroda, Orczy úti Kollégium F2 | 1089, Budapest Orczy út 1. |
|  |  |  |
| **Ülés formája:** | Nyílt |  |
| **Ülésvezető:** | Fidel Dávid |  |
| **Jegyzőkönyvvezető:** | Fekete Gréta |  |

|  |  |  |  |
| --- | --- | --- | --- |
| **Az ülésre szavazati joggal meghívottak:** |  | |  |
|  | Fidel Dávid | EHÖK elnök | |
|  | Karászi Olivér | kari HÖK elnök (HHK) | |
|  | Hoffmann Márk | kari HÖK elnök (RTK) | |
|  | Mósa Tamás | kari HÖK elnök (ÁKK) | |
|  | Simon Annamária | kari HÖK elnök (NETK) | |

|  |  |  |
| --- | --- | --- |
| **Az ülésre tanácskozási joggal meghívottak:** |  |  |
|  | Fekete Gréta |  |
|  |  |  |
| **Összes mandátum:** | 5 | Ebből jelen 5 |
| **Határozatképesség:** | Az ülés határozatképes. |  |

**Előzetes napirendi pontok:**

**1. Beszámolók  
2. Rendezvények  
3. Egyebek**

**Fidel Dávid** megnyitotta az ülést, köszöntötte a megjelenteket. Felkérte a jegyzőkönyvvezetésre Fekete Grétát. Kérte az Elnökség tagjait, fogadják el az előzetes napirendi pontokat.

*Az Elnökség egyhangúan elfogadta a napirendi pontokat.*

**Karászi Olivér** beszámolójában elmondta, a Választmány két hete megalakult, a tisztségviselőket is megválasztották. Kiemeli, a HÖK az elmúlt időszakban aktívan részt vett a sportpontok felülvizsgálatában, melyek a szolgálati helyek megszerzésénél igen nagy jelentőségűek. A rendszer igazságosabb lett, a katonai illetve honvédségi versenyek súlyozottan számítanak, mely a hallgatók elégedettségét váltotta ki. Jelenleg a határozatok illetve jegyzőkönyvek rendszerezése zajlik. Jelezte, a következő Szenátusi ülésen a HHK nem tud részt venni, határszolgálat miatt.

**Fidel Dávid** kérte Karászi Olivért, amennyiben nem tudnak megjelenni Szenátuson, jelezzék az illetékeseknek mindenképpen.

***Mósa Tamás*** *18:27-kor csatalakozott az üléshez.*

**Karászi Olivér** elmondta, a katonai mérnöki szakot szeretné a kar újból elindítani, illetve a nemzetbiztonsági képzéssel kapcsolatosan egyeztetések folynak. Elnézést kért a közéleti ösztöndíjak pontatlan leadása miatt.

**Fekete Gréta** megjegyezte, a közéleti ösztöndíjakat időben megkapta a kartól, melyet ezúton is köszön. Kéri a karokat, abc rendben, aláírva adják le a pályázatokat a jövőben.

**Karászi Olivér** érdeklődött az egyetemi telefonok után.

**Fekete Gréta** elmondta, Lukács Dáviddal egyeztetett ez ügyben, az ISZK-hoz kell fordulni, ahol aktualizálni fogják a kártyatulajdonosokat és a hozzá tartozó telefonszámokat.

**Simon Annamária** beszámolt arról, hogy a NETK-en megalakultak a Tudományos Diákkörök (továbbiakban TDK) illetve arról, hogy a tavaszi félévben intézményi TDK kerül megrendezésre.

**Fidel Dávid** érdeklődött a jelentkezési határidőről.

**Simon Annamária** elmondta, hogy nincs még meghatározott időpont, a következő héten lesz még egy KTDT ülés, ahol egyeztetni fognak erről. Megjegyezte, hogy a hónapban terveznek egy Hallgatói Fórumot, ahol a kar vezetősége, a tanulmányi osztály dolgozói és a HÖK válaszol majd a hallgatók kérdéseire.

Beszámolójában kitért arra is, hogy folyamatban van a NETK-es hallgatók HHK-ra való belépésének megkönnyítése is. 377 hallgatóból 17-en rendelkeznek belépési engedéllyel a Hungária körúti laktanyába, ami azért okoz problémát, mert a biztonság- és védelempolitika szakos hallgatók számára nélkülözhetetlen a Hadtudományi Könyvtár használata illetve a testnevelés órák is ott vannak megtartva, a jelenlegi beléptetési rendszer pedig nagyon lassú, időigényes. Erről **dr. Kovács Gábor** oktatási rektorhelyettes úrral egyeztetnek, próbálják orvosolni a problémát. Regisztrációs listát készítenek az érintett hallgatókról, ezt fogják továbbítani a HHK számára.

Beszámolt arról, hogy a karon kiosztandó tanulmányi és szociális ösztöndíjak már készen vannak, el lettek bírálva, azonban a kari költségvetés erre vonatkozó keretét még nem írták alá. Emiatt áll a folyamat, a hallgatókat egyelőre nem lehet kiértesíteni az eredményekről.

Továbbá elmondta, hogy változás történt a NETK Tanulmányi Osztályán, a megbízott Tanulmányi Osztályvezető **dr. Diószegi Péter** Központi Tanulmányi Hivatalvezető lett. Hozzátette, hogy a Tanulmányi Osztály leterheltsége miatt az ügymenet lassulása várható.

**Hoffmann Márk** beszámolt a problémamentesen lezajlott , sikeres Felezőbálról. Kedden (2016.03.01.) nagy sikerrel lezajlott az Iron Night programjuk is, ahol meghívott előadók is részt vettek. Felmérték a hallgatók között a módosított pontrendszer támogatását, mely 98%-os támogatást kapott, így jövő héten továbbítják az illetékeseknek. A hallgatói értékelésekkel kapcsolatosan megjegyezte, a szálló állapotára panaszkodtak többen, ezt már ők is jelezték a kar vezetősége felé, változás azonban nem igazán történt. A másik probléma a kommunikációval volt, mellyel nem értenek egyet, úgy gondolja, a HÖK mindig időben tájékoztatja a hallgatókat az őket érintő ügyekben. Ennek ellenére létrehoztak egy kari levelezős listát, mely segítségével bíznak abban, hogy még hatékonyabb lesz az információáramlás. A WIFI fejlesztéssel kapcsolatban megjegyzi, az internethasználat a mai napig nem megoldott kérdés az RTK-n.

**Fidel Dávid** hozzáfűzi, egyeztetett erről az egyetem vezetőségével, akik megerősítették, hogy a a wifiberuházás jelenleg is fut.

**Hoffman Márk** kifejti, a munkások tényleg dolgoznak, de sajnos még eredményt nem tapasztaltak, de reménykednek a probléma mielőbbi megoldásában.

A karon elnökségi pozíciókban változások várhatóak, vasárnap lesz tisztújító ülésük.

Felkereste Várhegyi Katalin, aki az ÁKK sportszakosztályának vezetéséről érdeklődött nála.

**Mósa Tamás** közölte, hogy még nem jött létre.

**Fidel Dávid** **Molnár Fannit** szeretné a szakosztállyal kapcsolatos munkálatok elvégzésével megbízni.

**Hoffmann Márk** szerint mindent központosítani szeretnének, de véleménye szerint minden területnek megvan a maga felelőse, kivitelezhetetlen a karok távolsága miatt az összevont irányítás.

**Fidel Dávid** érdeklődött, hogy nem kellene-e a problémákat jelezni **dr. Kovács Gábor** oktatási rektorhelyettes úrnak? Véleménye szerint mindenképpen jelezni kellene, hogy a szakosztályok megalakulása körül problémák merültek fel.

**Mósa Tamás** javasolta, hogy a következő héten személyesen menjenek be jelezni a problémát a rektorhelyettes úrnak.

**Hoffmann Márk** egyetértett vele.

**Karászi Olivér** felveti, hogy egyetemi csapatokat kellene alakítani az egyetemi integrációt segítve.

**Hoffman Márk** szerint korlátozottak a lehetőségek a létszámokat illetően, félő, hogy nem lesz elegendő jelentkező egyetemi csapatok létrehozására.

**Hoffman Márk** és **Mósa Tamás** megegyeztek abban, hogy együtt egyeztetnek erről Kovács Gábor rektorhelyettes úrral.

**Mósa Tamás** beszámolt arról, hogy az ÁKK-n Karrier Napokat terveznek. Fontos kérdés a hallgatók számára az elhelyezkedés, ebben szeretnének nekik segítséget nyújtani. Közigazgatási szervek fognak kimenni, cégek, amik tájékoztatást nyújtanak a hallgatóknak. A szakdolgozat megírásához is adnak majd hasznos tanácsokat az ezzel kapcsolatos előadások. Várhatóan 45 közigazgatási szerv fog megjelenni a rendezvényen, így több termet megnyitnak majd.

A Felező bállal kapcsolatban elmondja, egy másik egyetem karával együtt szerveznék, a költséghatékonyabb megoldás érdekében.

Illetve jelezte, hogy a karátnevezés miatt szükségessé vált az eddig használt logók lecserélése és új pecsét készíttetése.

**Simon Annamária** megkérdezte, hogy pecsétügyben kihez kell fordulni?

**Mósa Tamás** válasza szerint a dékáni hivatalvezető illetékes az ügyben.

**Fidel Dávid** érdeklődik a leltárpapír megléte felől, melyen a gólyatáborból megmaradt eszközök vannak felvezetve.

**Hoffmann Márk** válaszol, Lados Réka a felelős az ügyben, sajnos egy-két reprezentációs tárgy eltűnését jelezték.

**Fidel Dávid** ismételt leltározást kér, nem érti hogyan történhetett meg a tárgyak eltűnése, hiszen zárható helyiséget kért a felszerléseknek.

**Hoffman Márk** hozzáteszi, poló és napszemüvegek tűntek el elsősorban.

**Fidel Dávid Hoffman Márkot** bízza meg az új leltár felügyelésével.

**Mósa Tamás** elmondta az ÁKK-n is elkészült a DJB a szociális támogatásra benyújtott pályázatok és a kiemelt tanulmányi ösztöndíjak elbírálásával a hétvégén, de a kari keret számukra sem elérhető még.

**Karászi Olivér** jelezte, hogy a HHK HTVSZÜB és ETDT mandátumáról szeretne lemondani, a hivatalos dokumentumokat hamarosan küldi.

**Fidel Dávid** elmondta, hogy összesítették az EHÖK elnöki beszámolót, több kar is az ÁKK beszámolóját vették alapul. Többen ellenőrizték az anyagot, **Fekete Gréta** és **Sass Vivien** formázta, szerkesztette. Terjedelemre a tavalyi beszámoló négyszerese lett. A hallgatói elégedettségmérés reagálást megküldte minden kar, a mai napon pedig megkapta a tanulási szokásokról szóló véleményfelmérést is, melyet ezúton is köszön.

**Fidel Dávid** beszámolt a **dr. Horváth József** Főtitkár úrral való megbeszélésről: **Böjte Csaba** atya lesz az NKE vendége, már megvan az időpont és a helyszín is, mindenkit kér az esemény népszerűsítésére. Kérte, hogy minden kar hívja meg a hallgatóit, mivel az EHÖK, mint Facebook-oldal, nem tudja ezt megtenni.

**Fidel Dávid** az ÁKK felezőbáljával kapcsolatban elmondta, hogy részletezni kellene a programot, árakat, de úgy hogy a keretet ne lépjék túl. Amennyiben így meg tudják valósítani, akkor valószínűleg támogatni fogja az egyetem a program szervezését.

Az oktatási rektorhelyettes úrhoz beérkezett az igénybejelentés, melyet nem Fidel Dávid írt alá.Ezzel kapcsolatosan elmondja, mivel központi költségvetés van, ennek megfelelően kell tervezni a kari programokat, melyek igénybejelentőit neki kell aláírnia. Illetve felhívja a figyelmet arra is, hogy be kell tartani az újonnan kialakított ügymenetet az egyhónapos átfutási idővel. Mindenképpen szükség van árajánlatra, megrendelőlapra. Kéri a karokat, ennek megfelelően járjanak el a jövőben.

Ezután **Fidel Dávid** áttért a problémák taglalására. Kifejtette, hogy a honlappal kapcsolatos munka lassú, nem halad. Az oktatási rektorhelyettes úr jelezte, hogy nem elégedett **Osztermann Viktor** munkájával. **Veres Eszter** elvállalta, hogy segít, ha kap grafikusi segítséget. Igyekszik meggyőzni az Oktatási rektorhelyettes urat, hogy legyen türelemmel a jegyzőkönyvek tekintetében is, hiszen jelenleg az EHÖK irodavezetői pozícióját senki sem tölti be. Felveti az irodavezetői pályázat kiírását, érdeklődik a karoktól, van-e tudomásuk olyan hallgatóról, aki szívesen vállalná ezeket a feladatokat?

**Mósa Tamás** jelezte, hogy már szóba került ez a téma, ő két jelöltet is tud az irodavezetői posztra, de jelenleg még nem tudja biztosan, hogy az érdeklődésük mennyire komoly, így nem szeretné megnevezni őket.

**Fidel Dávid** áttért a közeljövőben megrendezésre kerülő egyetemi rendezvények tárgyalására. Három ilyen rendezvény várható. Az Egyetemi Nap még mindig kérdéses, de van még idő addig, egyeztetni kell a szervezés jelenlegi fázisáról. A tavaszi félév két nagy eseménye lesz még az Integration Party illetve a Gyűrűavató.

Elmondta a Gyűrűavatót illetően **Veres Eszterrel** egyezet. Facebook eseményt kell erre létrehozni. A Gyűrűavató időpontja április 20. Nem lehet korábban, mert a megelőző időszakban a HHK-s hallgatók nagy létszámban vesznek részt gyakorlatokon.

**Mósa Tamás** megjegyezte, hogy április 30-a a szakdolgozat leadásának határideje. Már a tavalyi Gyűrűavatón is nagyon kevesen vettek részt.

**Fidel Dávid** ennek okáról érdeklődött.

**Mósa Tamás** elmondta, azért voltak nagyon kevesen, mert túl közel volt a leadási határidő, inkább azzal foglalkoztak. Nem volt a legjobb döntés ilyen közelre időzíteni. Hozzátette, hogy a fizetési idő is kevés volt.

**Fidel Dávid** megkérdezte, hogy ez esetben mit javasolnak?

**Hoffmann Márk** véleménye szerint a Gyűrűavató amúgy sem túl népszerű esemény a hallgatók között, szerinte ez is indokolja az alacsony részvételi arányt.

**Fidel Dávid** érdeklődött, hogy ezt miből gondolja. A Gyűrűavató 6000 Ft/fő-s költség, ha lehet ezt tartsák. 11000-12000 Ft a gyűrű ára, így úgy gondolja, hallgatóbarát áron kínálják a belépőket. Ha a költségvetés engedi, jó lenne mozgóhajón megtartani az eseményt, vagy a Stefáni Palotában.

**Hoffmann Márk** kérdése, hogy biztosan tudjuk tartani az árakat?

**Fidel Dávid** elmondta, hogy a legolcsóbb elfogadható minőségű étel 6000 Ft/fő, a hajó bérlése 150 000 Ft/óra ha megy, 105 000 Ft/ óra, ha áll. Ha menni fog a hajó a biztonságra külön oda kell figyelni.

**Simon Annamária** szerint 22:00 és 1:00 között mehetne a hajó.

**Hoffmann Márk** és **Karászi Olivér** szerint ez azért annyira nem egyszerű kérdés.

**Simon Annamária** kifejtette, hogy szerinte a Gyűrűavatóra amúgy is a jobb magaviseletű hallgatók mennek, így nem lenne gond. Illetve megfelelően le lehet kommunikálni a feltételeket. Lehet kevesebb ideig is menni a hajóval.

**Fidel Dávid** feltette a kérdést, hogy ebben a koncepcióban 150 000 Ft/óra lenne a helyszín, így mennyire tartja az Elnökség vállalhatónak az árakat?

**Hoffmann Márk** abban az esetben támogatja az ötletet, ha tudják tartani a 6000 Ft-os jegyárat.

**Fidel Dávid** elmondta, ez az ár már így is kedvezményes a hallgatóknak. Tartalmazza a vacsora, a gyűrű és az avató után buli árát is. Mindenképpen törekednek ennek az árnak a megtartására.

**Hoffmann Márk** szerint nem biztos, hogy ezt értékelik a hallgatók.

**Fidel Dávid** három lehetséges helyszínt vetett fel: a hajó, a Stefánia Palota vagy a Magyarság Háza lehet megfelelő a bál megrendezésére. Hangsúlyozta, a hallgatók a gyűrű árának felét fizetik ki, ez így is nagyon kedvező.

Áttért az Integration Party tárgyalására. Az esemény tervezett időpontja március 23.

**Mósa Tamás** jelezte, hogy az ÁKK arra az időpontra tervezte a Felezőbálját. Ezen már nem tudnak változtatni, mert így kapnak kedvezményt a helyszínnel, ahol tartják a rendezvényt.

**Fidel Dávid** kérte, hogy egyeztessenek, más időpont kell, mert ez így nem jó.

**Mósa Tamás** közölte, hogy nem lehet módosítani az esemény időpontját, mivel az eseményre nem kaptak az egyetemtől támogatást, ez az egyetlen lehetőségük a megtartására.

**Fidel Dávid** megkérte a jelenlévőket, hogy egyeztessenek új időpontot. Az Integration Party más lehetséges időpontjai március 21. vagy április 12. vagy 13.

**Fidel Dávid** kérte, hogy Karászi Olivér kérje le az órarendeket, hogy lássák, kinek mikor lenne megfelelő az időpont.

**Mósa Tamás** érdeklődött a helyszín felől.

**Fidel Dávid** elmondta, hogy a Ligetben kerül megrendezésre az esemény, megfelelő létszám esetén lehet alkudni az árak tekintetében.

**Mósa Tamás** szerint a Liget alapjában véve problémás helyszín.

**Fidel Dávid** felvetette, hogy érdeklődjék meg a Kft-től, hogy 600 főre mit tudnak ajánlani.

**Karászi Olivér** elmondta, júniusra tervezik a Military Power Challenge-t, melyet a testnevelési tanszék is támogatni fog. Szeretnék, ha külföldi hallgatók is részt vehetnének a programon. Szponzorokat szeretnének keresni, akik sporteszközök biztosításával járulnának hozzá az eseményhez.

**Fidel Dávid** kérte, hogy már most kezdje el kidolgozni a programtervet, árajánlatok begyűjtését, hogy minél hamarabb le lehessen adni.

**Karászi Olivér** elmondta, az NKE csapat nevezett egy versenyre, amelyen tavaly 10. helyezést értek el, a nevezési díj összesen 300 000 Ft volt.

**Fidel Dávid** kérdése, hogy ez NKE SE támogatta-e? Be volt tervezve a program?

**Karászi Olivér** válaszában kifejtette, hogy sajnos nem, mivel egy másik szponzor ígért korábban támogatást hozzá.

**Fidel Dávid** szerint ez nagy baj. Megjegyzi, hogy jelenleg a Dunai Regatta reklámozása folyik, kéri a kari HÖK-ök is segítsenek a népszerűsítésben. Ez egyetemi hagyomány, sikeres rendezvény, jó lenne, ha az NKE is részt tudna venni idén.

A következőkben a HÖOK híreiről számolt be.

**Mósa Tamás** megjegyzi, részt vett az esélyegyenlőséggel foglalkozó bizottság ülésén, ahol elhangzott, hogy ha az egyetemnek van fogyatékkal élő hallgatója, nagyobb összegű támogatást kap, amelyet esélyegyenlőségi célokra kell fordítani. Azok a hallgatók, akik a fogyatékkal élő társukat kísérik, segítik, ösztöndíjban részesülhetnek. Szeretnének tanfolyamokat is indítani, melyek segítségével a kommunikáció fejleszthető, pl. jelnyelv.

**Fidel Dávid** felvetette, a közelgő Nőnap alkalmából legyen valamilyen köszöntő.

**Mósa Tamás** szerint ez csak természetes, amúgy is szokás.

**Karászi Olivér** jelezte, hogy akkor a HHK-s hallgatók terepgyakorlaton lesznek.

**Fidel Dávid** javaslata, hogy nyomtassanak, az még vasárnapig elkészülhet.

Áttért a 2015-ös HÖOK vezetőképző díjának tárgyalására, ahol két hallgató nem vett részt a továbbképzésen, ám távolmaradásukat nem jelezték időben. Kérdése a többiek felé, hogy szerintük ebben az esetben hogy oldják meg a problémát.

**Mósa Tamásnak** sajnos nincs jó ötlete.

**Fidel Dávid** arról érdeklődik, hogy pontosan mekkora összegről van szó.

**Simon Annamária** közölte, hogy körülbelül 40 000 Ft az összeg.

**Mósa Tamás** megerősítette, hogy körülbelül ekkora tételről lehet szó.

**Fidel Dávid** elmondta, **Mósa Tamást** és az ÁKK-t terheli a felelősség, mivel ők nem mondták le a részvételt. Kérdése, hogy **Simon Balázzsal** ő vegye fel a kapcsolatot vagy **Mósa Tamás** megteszi?

**Mósa Tamás** elvállalta, hogy felveszi vele a kapcsolatot illetve megkérdezte, hogy mikor esedékes az összeg kifizetése.

**Fidel Dávid** arra kérte, erről **Simon Balázzsal** egyeztessen.

A következő elnökségi ülés kedden (2016.03. 08) 19:00-tól lesz, az ösztöndíjak akkor kerülnek elbírálásra.

**Fidel Dávid** 20:55-kor lezárta az ülést.

*A Nemzeti Közszolgálati Egyetem* **Egyetemi Hallgatói Önkormányzat**

**Elnökségének** *2016. március 3-ai ülésről készült jegyzőkönyv hiteléül:*

Budapest, 2016. március 20.

|  |  |  |
| --- | --- | --- |
| **Fidel Dávid sk.**  EHÖK elnök |  | **Sass Vivien sk.** általános elnökhelyettes |
|  |  |  |
|  |  |  |
| **Simon Annamária sk.**  NETK HÖK elnök |  | **Karászi Olivér sk.**  gazdasági elnökhelyettes |